**Ministru kabineta rīkojuma projekta**

**“Grozījumi Ministru kabineta 2014.gada 4.februāra rīkojumā Nr.54**

**“Par Latvijas Nacionālās sporta padomes sastāvu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešamība aktualizēt Latvijas Nacionālās sporta padomes (turpmāk – Padome) personālsastāvu saistībā ar Saeimas 2014.gada 21.augusta paziņojumu “Par uzticības izteikšanu tieslietu ministram Gaidim Bērziņam” (Latvijas Vēstnesis, 2014, 165.nr.). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Sporta likuma 9.panta otro daļā noteikto, Ministru kabinets izdevis 2014.gada 4.februāra rīkojumu Nr.54 “Par Latvijas Nacionālās sporta padomes sastāvu”, nosakot Padomes sastāvu.Saskaņā ar Sporta likuma 9.panta otro daļu Padomes sastāvā ir aizsardzības ministrs, finanšu ministrs, iekšlietu ministrs, izglītības un zinātnes ministrs, labklājības ministrs, veselības ministrs, izglītības un zinātnes ministra noteiktā par sportu atbildīgā augstākā valsts amatpersona, biedrības “Latvijas Olimpiskā komiteja” prezidents, biedrības “Latvijas Sporta federāciju padome” prezidents, biedrības “Latvijas Sporta veterānu (senioru) savienība” prezidents, biedrības “Latvijas Tautas sporta asociācija” prezidents, biedrības “Latvijas Pašvaldību savienība” vadītājs, Latvijas Sporta pedagoģijas akadēmijas rektors un biedrības “Latvijas Augstskolu sporta savienība” prezidents. Papildus tam, Ministru kabinets Padomes sastāvā var iekļaut arī citus Ministru kabineta locekļus un sporta federāciju vadītājus, bet ne vairāk kā trīs, ievērojot, ka papildus iekļauto Ministru kabineta locekļu skaitam un sporta federāciju vadītāju skaitam ir jābūt vienādam. Ievērojot minēto, Padomes sastāvā iekļauta Ministru prezidente, tieslietu ministre, vides aizsardzības un reģionālās attīstības ministrs, biedrības “Latvijas Paralimpiskā komiteja” prezidente, biedrības “Latvijas Sporta izglītības iestāžu direktoru padome” valdes priekšsēdētāja un biedrības “Latvijas Komandu sporta spēļu asociācija” prezidents.Padomes sastāvā nepieciešams izdarīt izmaiņas saistībā ar uzticības izteikšanu tieslietu ministram G.Bērziņam (Saeimas 2014.gada 21.augusta paziņojums “Par uzticības izteikšanu tieslietu ministram Gaidim Bērziņam”). Ņemot vērā iepriekš minēto, ir sagatavots Ministru kabineta rīkojuma projekts “Grozījumi Ministru kabineta 2014.gada 4.februāra rīkojumā Nr.54 “Par Latvijas Nacionālās sporta padomes sastāvu”” (turpmāk –Projekts).Projekts paredz precizēt Padomes personālsastāvu, nosakot, ka: (1) no Padomes sastāva tiek izslēgta bijusī tieslietu ministre B.Broka;(2) Padomes sastāvā tiek iekļauts tieslietu ministrs G.Bērziņš. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Rīkojuma projekts paredz precizēt Padomes personālsastāvu. |

Anotācijas II, III, IV, V, VI un VII sadaļa – nav attiecināms.

Izglītības un zinātnes ministre I.Druviete

Vizē:

Valsts sekretāre S.Liepiņa

05.09.2014 12:10

363

S.Roze

67047933, santa.roze@izm.gov.lv